રાજ્યમાં વિધાનસભા ચૂંટણીનું રણશિંગુ ફૂંકાયા બાદ ચારે તરફ આ જ અંગે વાતો થઇ રહી છે. રાજકીય પક્ષો ચૂંટણી પ્રચાર ઉપરાંત તીખા આરોપ-પ્રત્યારોપમાં વ્યસ્ત છે. તો બીજી તરફ ચૂંટણી માટેની નોમિનેશન પ્રક્રિયા મંગળવારથી શરૂ થઇ ગઇ છે, પરંતુ રાજ્યના બે પ્રમુખ પક્ષો ભાજપ અને કોંગ્રેસે હજુ સુધી પોતાના ઉમેદવારોની યાદી જાહેર નથી કરી. તા.21 સુધીમાં ઉમેદવારોએ ચૂંટણી અધિકારી સામે નોમિનેશન રજૂ કરવાનું છે. 22 નવેમ્બરના રોજ તેમના આવેદનની તાપસ થશે અને 24 નવેમ્બર સુધીમાં કોઇ પણ નેતા પોતાની ઉમેદવારી પરત ખેંચી શકે છે.